CELEX: C2007/315/22
Language: et
Date: 2007-12-22 00:00:00
Title: Kohtuasi C-173/06: Euroopa Kohtu (kolmas koda) 18. oktoobri 2007 . aasta otsus (Commissione tributaria regionale di Genova (Itaalia) eelotsusetaotlus) — Agrover Srl versus Agenzia Dogane Circoscrizione Doganale di Genova (Ühenduse tolliseadustik — Seestöötlemine — Assotsiatsioonileping — Riisi eelnev eksport kolmandasse riiki, kes on seotud tollisoodustusi andva lepinguga — Tolliseadustiku artikkel 216 — Imporditollimaksude tollivormistusjärgne sissenõudmine — Tolliseadustiku artikli 220 lõike 2 punkt b)

22.12.2007   
            
            
               ET
            
            
               Euroopa Liidu Teataja
            
            
               C 315/14
            
         Euroopa Kohtu (kolmas koda) 18. oktoobri 2007. aasta otsus (Commissione tributaria regionale di Genova (Itaalia) eelotsusetaotlus) — Agrover Srl versus Agenzia Dogane Circoscrizione Doganale di Genova
   (Kohtuasi C-173/06) (1)
   
   (Ühenduse tolliseadustik - Seestöötlemine - Assotsiatsioonileping - Riisi eelnev eksport kolmandasse riiki, kes on seotud tollisoodustusi andva lepinguga - Tolliseadustiku artikkel 216 - Imporditollimaksude tollivormistusjärgne sissenõudmine - Tolliseadustiku artikli 220 lõike 2 punkt b)
   (2007/C 315/22)
   Kohtumenetluse keel: itaalia
   Eelotsusetaotluse esitanud kohus
   Commissione tributaria regionale di Genova
   Põhikohtuasja pooled
   
      Hageja: Agrover Srl
   
      Kostja: Agenzia Dogane Circoscrizione Doganale di Genova
   Kohtuasja ese
   Eelotsusetaotlus — Commissione tributaria regionale di Genova — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artiklite 216 ja 220 tõlgendamine — Seestöötlemise protseduuri raames tariifse sooduskohtlemise lepinguga seotud kolmandasse riiki eksporditav riis — Tollimaksu kohaldamine kompensatsioonitoote importimisel riigist, kes ei ole tariifse sooduskohtlemise lepingut sõlminud
   Resolutiivosa
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, muudetud Euroopa Parlamendi ja nõukogu 16. novembri 2000. aasta määrusega (EÜ) nr 2700/2000 artikkel 216 on kohaldatav selle seadustiku artikli 115 lõike 1 punktis b ette nähtud seestöötlemise toimingute suhtes, mille raames eksporditi kompensatsioonitooted Euroopa Ühendusest enne imporditoodete importimist.
            
         
               2.
            
            
               Kui kauba ekvivalentkaubaga asendamise ja eelneva ekspordiga seotud seestöötlemise (peatamissüsteem) toimingut lõpetades ei ole pädevad ametiasutused määruse nr 2913/92, muudetud määrusega nr 2700/2000, artikli 216 alusel takistanud kolmandast riigist pärit kauba imporditollimaksust vabastamist, tuleb neil nimetatud määruse artikli 220 lõike 2 punkti b alusel loobuda selle imporditollimaksu tollivormistusjärgsest sissenõudmisest, kui on täidetud kolm kumulatiivset tingimust. Kõigepealt on vaja, et tollimaks jäi kogumata pädeva ametiasutuse enda vea tõttu, teiseks, et seda ei olnud võimalik mõistlikult avastada tasumise eest vastutaval isikul, kes toimis heauskselt, ning lõpuks, et viimane järgis kõiki kehtivaid sätteid tollideklaratsiooni kohta. Eelotsusetaotluse esitanud kohtu ülesanne on hinnata talle lahendada antud kohtuvaidluse konkreetsete asjaolude kogumi ja eelkõige põhikohtuasja hageja selleks esitatud tõendite põhjal, kas põhikohtuasjas esineb kirjeldatud olukord.
            
         
      (1)  ELT C 143, 17.6.2006.